હિમતનગરના કિશ્નધામ સોસાયટીમાં રહેતા હીરાભાઇ પટેલના વોટ્સએપ પર મેસેજી પરીચય કેળવાયો હતો અને મિત્રતા થઇ હતી અને ઘરના સરનામાની પણ આપલે થઇ હતી. 24 ઓગસ્ટે ઇસાબેલ નામના શખ્સે જણાવ્યુ કે, તમારા ઘરના સરનામે પાર્સલ મોકલુ છુ.ત્યારબાદ 27 ઓગસ્ટે (નં 07290930767) પરથી ફોન કરી દીલ્હી કસ્ટમ ઓફીસથી બોલુ છુ અને તમારા નામનુ ન્યૂયોર્કથી પાર્સલ આવ્યુ છે અને નિયમ મુબજ રૂ. 52800 કસ્ટમ ડ્યૂટી ભરવી પડશે. જે અાકાશ જોશી નામના વ્યક્તિના ખાતામાં ભર્યા બાદ ફરીથી ફોન કરી મેલ ચેક કરવાનુ કહેતા તેમાં તમારા પાર્સલમાં ડોલર છે તમારે બીજા રૂ. 1,93,250 ટેક્ષ ભરવો પડશે. આ રકમ પણ જમા કરાવ્યા બાદ ડોલર સ્ટાન્ડર્ડ ચાર્ટર બેન્કમાં જમા કરાવવા અને રૂપિયા ટ્રાન્સફર કરવાના પ્રોસેસીંગ ચાર્જ પેટે ફરીથી રૂ. 4,41,790 ભરાવ્યા હતા. ત્યારબાદ પણ વધુ પૈસા ભરવાની માગણી થતા હીરા પટેલને શંકા જતા તેમણે એડીવીઝન પોલીસ સ્ટેશનમાં ઇસાબેલ, અજયસિંઘ, આકાશજોષી તથા બે મોબાઇલ નંબર અને ઇમેલ એડ્રેસ ધારકો વિરુદ્ધ ફરીયાદ નોંધાવતા પોલીસે ગુનો નોંધ્યો હતો.